
DR 30.7.2018                                                               29                    

 
Datuk Seri Haji Ahmad bin Hamzah [Jasin]: Diterangkan oleh mereka. 

Timbalan Yang di-Pertua [Tuan Nga Kor Ming]: Masa dia sudah tamat.  

Datuk Seri Haji Ahmad bin Hamzah [Jasin]: Terima kasih Tuan Yang di-Pertua 
kerana masa... 

Timbalan Yang di-Pertua [Tuan Nga Kor Ming]: Terima kasih Yang Berhormat 
Jasin. 

Datuk Seri Haji Ahmad bin Hamzah [Jasin]: ...Yang tidak mengizinkan, saya 
mengucap terima kasih dan menyokong Titah Diraja.  

Tuan Khoo Poay Tiong [Kota Melaka]: Yang Berhormat Jasin, yang menderma 
itu semua secara... 

Timbalan Yang di-Pertua [Tuan Nga Kor Ming]: Terima kasih Yang Berhormat 
Jasin  

Tuan Khoo Poay Tiong [Kota Melaka]: ...Sukarela Yang Berhormat Jasin, bukan 
paksa. Tarik balik perkataan tersebut.  

■1220  

Timbalan Yang di-Pertua [Tuan Nga Kor Ming]: Yang Berhormat Kota Melaka, 
sila ikut peraturan mesyuarat. Sekarang jemput Yang Berhormat Lubok Antu. 

 

12.20 tgh. 

Tuan Jugah a/k Muyang @ Tambat [Lubok Antu]: Terima kasih, Tuan Yang di-
Pertua. Selamat sejahtera pembuka bicara.  

Pertama sekali, saya ingin mengucapkan tahniah kepada Tuan Yang di-Pertua atas 
pelantikan sebagai Yang Berhormat Timbalan Tuan Yang di-Pertua yang kesembilan di 
Dewan yang mulia ini. Tahniah juga pada Kerajaan Pakatan Harapan, pemimpin Yang Amat 
Berhormat Tun Dr. Mahathir Mohamad kerana berjaya meleburkan penguasaan UMNO 
Barisan Nasional selama 61 tahun... [Tepuk]  

Nukilan sejarah telah tercipta dalam kamus politik Malaysia. Dengan kesempatan 
ini, saya mengucapkan jutaan terima kasih dan penghargaan kepada lebih 30,000 ribu 
penduduk di P.203 Lubok Antu kerana telah memberi mandat kepada saya sebagai wakil 
mereka di Dewan yang mulia ini. Terima kasih. Suara dan harapan akan tetap saya galas 
selagi diberi peluang berada di Dewan yang mulia ini. 

Tuan Yang di-Pertua, saya merupakan anak Iban Lubok Antu. Selama 
pemerintahan kerajaan terdahulu iaitu UMNO Barisan Nasional, saya tidak nafikan memang 
ada pembangunan di kawasan Lubok Antu sama ada dari segi kemudahan asas ataupun 
infrastruktur. Terima kasih kepada mantan Yang Berhormat sebelum ini.  

Namun demikian, sehingga ke hari ini lebih 61 tahun pemerintahan kerajaan 
terdahulu telah masih juga kawasan yang terpinggir daripada arus pembangunan seperti 
jalan raya, bekalan air bersih dan sebagainya. Ironinya, keluasan Lubok Antu hanya 3,142.55 
kilometer persegi. Tidak sebesar mana pun, Tuan Yang di-Pertua.  

Namun, pembangunan agak perlahan selama ini. Amat besar harapan sekiranya 
Kerajaan Pakatan Harapan akan melonjakkan lagi pembangunan di kawasan luar bandar 
seperti di kawasan Lubok Antu. 

Dalam menjunjung Titah Seri Paduka Baginda, harapan saya sebagai wakil rakyat 
di Lubok Antu dengan Kerajaan Malaysia Baharu pimpinan Pakatan Harapan ini, saya harap 
keadilan serta kesaksamaan terus diperjuangkan dalam mana-mana dasar yang bakal atau 
sedang dikuatkuasakan. Saya amat percaya dengan Kerajaan Pakatan Harapan hari ini yang 
memperjuangkan ketelusan dan mengutamakan kerajaan pasti tidak akan meminggirkan 
rakyat yang diwakili saya di P.203 Lubok Antu.  

 

 

 



Datuk Seri Haji Ahmad bin Hamzah [Jasin]: Diterangkan oleh mereka. Timbalan Yang di-Pertua [Tuan Nga Kor Ming]: Masa dia sudah tamat. Datuk Seri Haji Ahmad bin Hamzah [Jasin]: Terima kasih Tuan Yang di-Pertua kerana masa... Timbalan Yang di-Pertua [Tuan Nga Kor Ming]: Terima kasih Yang Berhormat Jasin. Datuk Seri Haji Ahmad bin Hamzah [Jasin]: ...Yang tidak mengizinkan, saya mengucap terima kasih dan menyokong Titah Diraja. Tuan Khoo Poay Tiong [Kota Melaka]: Yang Berhormat Jasin, yang menderma itu semua secara... Timbalan Yang di-Pertua [Tuan Nga Kor Ming]: Terima kasih Yang Berhormat Jasin Tuan Khoo Poay Tiong [Kota Melaka]: ...Sukarela Yang Berhormat Jasin, bukan paksa. Tarik balik perkataan tersebut. #1220 Timbalan Yang di-Pertua [Tuan Nga Kor Ming]: Yang Berhormat Kota Melaka, sila ikut peraturan mesyuarat. Sekarang jemput Yang Berhormat Lubok Antu. 12.20 tgh. Tuan Jugah a/k Muyang @ Tambat [Lubok Antu]: Terima kasih, Tuan Yang di- Pertua. Selamat sejahtera pembuka bicara. Pertama sekali, saya ingin mengucapkan tahniah kepada Tuan Yang di-Pertua atas pelantikan sebagai Yang Berhormat Timbalan Tuan Yang di-Pertua yang kesembilan di Dewan yang mulia ini. Tahniah juga pada Kerajaan Pakatan Harapan, pemimpin Yang Amat Berhormat Tun Dr. Mahathir Mohamad kerana berjaya meleburkan penguasaan UMNO Barisan Nasional selama 61 tahun... [Tepuk] Nukilan sejarah telah tercipta dalam kamus politik Malaysia. Dengan kesempatan ini, saya mengucapkan jutaan terima kasih dan penghargaan kepada lebih 30,000 ribu penduduk di P.203 Lubok Antu kerana telah memberi mandat kepada saya sebagai wakil mereka di Dewan yang mulia ini. Terima kasih. Suara dan harapan akan tetap saya galas selagi diberi peluang berada di Dewan yang mulia ini. Tuan Yang di-Pertua, saya merupakan anak Iban Lubok Antu. Selama pemerintahan kerajaan terdahulu iaitu UMNO Barisan Nasional, saya tidak nafikan memang ada pembangunan di kawasan Lubok Antu sama ada dari segi kemudahan asas ataupun infrastruktur. Terima kasih kepada mantan Yang Berhormat sebelum ini. Namun demikian, sehingga ke hari ini lebih 61 tahun pemerintahan kerajaan terdahulu telah masih juga kawasan yang terpinggir daripada arus pembangunan seperti jalan raya, bekalan air bersih dan sebagainya. Ironinya, keluasan Lubok Antu hanya 3,142.55 kilometer persegi. Tidak sebesar mana pun, Tuan Yang di-Pertua. Namun, pembangunan agak perlahan selama ini. Amat besar harapan sekiranya Kerajaan Pakatan Harapan akan melonjakkan lagi pembangunan di kawasan luar bandar seperti di kawasan Lubok Antu. Dalam menjunjung Titah Seri Paduka Baginda, harapan saya sebagai wakil rakyat di Lubok Antu dengan Kerajaan Malaysia Baharu pimpinan Pakatan Harapan ini, saya harap keadilan serta kesaksamaan terus diperjuangkan dalam mana-mana dasar yang bakal atau sedang dikuatkuasakan. Saya amat percaya dengan Kerajaan Pakatan Harapan hari ini yang memperjuangkan ketelusan dan mengutamakan kerajaan pasti tidak akan meminggirkan rakyat yang diwakili saya di P.203 Lubok Antu.